EkBass/fiwiki-20250220-pages-articles huggingface dataset:
Myllyjärvi (Hämeenlinnan Lietsa)

Myllyjärvi on Kanta-Hämeessä Hämeenlinnassa oleva järvi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen. == Maantiede == Järven pinta-ala on 40 hehtaaria ja sen pituus on 950 metriä ja leveys 800 metriä. Siihen laskee neljä suo-ojaa, joista yksi on Pitkäjärven laskujoki. Järven luusua sijaitsee järven etelärannalla, josta saa alkunsa 3,6 kilometriä pitkä Jokiniitunjoki. Joki on padottu Myllylammi, Nyypakanlammi, Onkilammi, Pernunjärvi, Pikku Hirvilammin kohdalta. Järven rantaviiva on 4,8 kilometriä pitkä ja sen ranta on pääosin moreenipohjaista metsämaastoa. Kolmessa kohdassa rannat ovat soistuneita. Järvi on kivinen ja siinä on kolme suurta saata, joista yhtä kutsutaan Leppisaareksi. Näiden lisäksi on 10 pikkusaarta tai luotoa. Muualle paitsi järven länsirannalle on rakennettu loma-asuntoja, joille johtaa tiet valtatieltä 10 tai kantatieltä 54. == Historia == Vuoden 1884 Senaatin kartastossa järvi nimenä luki "Myllyjärvi". Kun Senaatin kartaston rantaviivaa vertaa nykykarttojen rantaviivaan, huomaa niissä selviä eroja. Palsanlahti on nykyään pyöreä ja lyhyt, kun se Senaatin kartastossa oli pitkä ja terävän muotoinen. Syvän lahden paikalla on nykyään avosuota. Nykykartan niemi nimeltään Pitkäpussi puuttui Senaatin kartassa ja se tilalla oli pyöreä saari. Järven vastarannalla oli Senaatin kartassa lyhyt niemi ja pyöreä saari. Nykykartan niemi on leveä ja saaren tilalla on useita saaria, jotka muodostavat ketjun järven ylitse. Selvä ero löytyy nykisen kartan Kivennokan kohdalla. Voidaan pitää selvänä, että järven vedenpintaa on jossakin vaiheessa laskettu. == Lähteet == Luokka:Ilmetynjoen valuma-alue Luokka:Hattulasta Hämeenlinnaan liitetyn alueen järvet Luokka:Rengon järvet
Myllylammi (Hämeenlinnan Lietsa)

Myllylammi on Kanta-Hämeessä Hämeenlinnassa oleva tekolampi, joka kuuluu Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen. == Maantiede == Lampi on patoamalla aikaansaatu patoallas, joka on 90 metriä pitkä. Se patoaa Jokiniitunjoken vettä, joka laskee siihen 300 metriä ylempää. Padon jälkeen joki virtaa vielä 3,3 kilometriä, ennen laskuaan Pääjärveen. lampi kuuluu läheiselle talolle. == Historia == Vuoden 1855−1856 Kalmbergin kartastossa lammen kohdalla oli joessa vesimylly. Myös joen alajuoksulla oli joessa vesimylly. Vuoden 1884 Senaatin kartastossa jokeen oli piirretty pieni lampi ja vesimylly. == Lähteet == Luokka:Ilmetynjoen valuma-alue Luokka:Rengon järvet
Talousjohtajabarometri

Talousjohtajabarometri on reaalitalouden tilaa ja näkymiä kuvaava tutkimus. Talousjohtajabarometrissa haastatellaan puolivuosittain Suomen 500 suurimman yrityksen talousjohtajia. Barometri toteutetaan kaksi kertaa vuodessa. Talousjohtajabarometri on toteutettu ensimmäisen kerran keväällä 2008. Talousjohtajabarometri on hyvä tuki kansantalouden tilaa ja lähitulevaisuuden kehitystä arvioitaessa. Tutkimuksen arvo on laajan toimialaotannan lisäksi näkökulmavalinnassa: yrityspäättäjät tuovat äänensä kuuluville. Tutkimushorisonttina on tutkimushetkeä seuraavat 6-12 kk. Tutkimus selvittää reaalitalouden tilaa kolmesta näkökulmasta: # kansantalouden näkymät # yrityksen talousnäkymät # ajankohtaisteema, joka kevään 2015 talousjohtajabarometrissa oli kevään eduskuntavaalit. == Historia == Talousjohtajabarometrin ovat synnyttäneet KTM Jari Kolehmainen s. 1972 ja DI Jari Vesanen s. 1972Hallituksen jäsenet: Gutta Oy, Patentti- ja rekisterihallitus. He huomasivat, että perinteiset talouden indikaattorit eivät kykene ennustamaan taloudessa tapahtuvia epäjatkuvuuskohtia - lamaa tai noususuhdannetta. Tyypillisesti monet indikaattorit johdetaan historiatiedosta/tilastoista, jolloin talouden kriisit tai noususuhdanteet eivät tule näkyviin perinteisissä indikaattoreissa. He päätyivät siihen, että suuryhtiöiden talousjohtajilla on paras näkemys talouden tilasta. He päättivät aloittaa kaksi kertaa vuodessa toteutettavan Talousjohtajabarometrin, jossa talousjohtajia haastatellaan tulevasta kehityksestä. Ensimmäinen Talousjohtajabarometri toteutettiin vuonna 2008, jolloin elettiin finanssikriisin syvintä vaihetta. Talousjohtajabarometri on osoittautunut varsin tarkaksi tulevaa talouskehitystä kuvaavaksi malliksi. Barometrin avulla seurataan myös työllisyyskehitystä. Vaalien alla 2015 Suomen silloinen Kokoomuksen puheenjohtaja ja pääministeri Alexander Stubb pääsi vastaamaan barometriin pohjautuviin kysymyksiin Ylen vaalitentissä. Talousjohtajabarometrin tuloksista kirjoitetaan laajasti suomalaisissa talousmedioissa ja se on vakiinnuttanut paikkansa suomalaisten talousbarometrien joukossa. Muun muassa seuraavat valtalehdet ovat käsitelleet barometriä: Kauppalehti, Talouselämä, Taloussanomat. == Katso myös == *Finanssikriisi (2007–2009) ==Lähteet== == Aiheesta muualla == *Talousjohtajabarometri-sivusto *Eduskuntavaalien puheenjohtajatentti 2015 - Alexander Stubb Luokka:Suomen talous
Kukka- ja lintumaalaukset

Kukka- ja lintumaalaukset ovat yksi kiinalaisen maalaustaiteen genreistä. Kukka- ja lintumaalaukset keskittyvät tyypillisesti esittämään eläimiä ja kasveja. ==Historia== Ensimmäinen tunnettu kukka- ja lintumaalaus on itäisen Han-dynastian ajalta 25-250 jaa. tehty korppeja puun oksalla esittävä talon ulkoseinälle tehty maalaus. Ensimmäinen kukka- ja lintumaalauksiin erikoistunut taiteilija oli kuitenkin 300-luvulla elänyt Liu Yinzu, joka tunnetaan puolestaan 500-luvulla eläneet taidekriitikko Xie Hen teoksista. Omaksi genrekseen kukka- ja lintumaalaukset muodostuivat viiden dynastian ajalla 907–960. Tuon ajan tunnetut maalarit Huang Quan, Huang Jucai ja Xu Xi vaikuttivat myös myöhemmin Song-dynastian ajalla eläneisiin maalareihin. Pohjoisen Song-dynastian loppukaudella keisari Huizong (1082– 1135) tuki taiteita ja maalasi teoksia itsekin. Yuan-dynastian aikana vuosina 1279–1368 kukka- ja lintumaalauksia tekivät konservatiiviset hovimaalarit ja oppineistoon kuuluvat amatöörimaalarit. Hovimaalarit noudattivat Song- dynastian ajan tyyliä, mutta amatöörimaalarit kuten Zhao Mengfu (1254– 1322), Wu Zhen (1280–1354) ja Wang Mian (1287– 1359) alkoivat kuvata maalauksissa uusina aiheina luumun kukkia ja bambuja. Yuan-dynastiaa seuranneen Ming- dynastian tunnettuihin kukka- ja lintumaalareihin lukeutuivat Lin Liang (1416–1468), Shen Zhou (1427– 1509), Tang Yin (1470– 1524), Chen Chun (1483– 1544) ja Xu Wei (1521– 1593). Kukka- ja lintumaalaukset säilyivät genrenä Ming-dynastiaa seuranneessa Qing-dynastiassa. Qing-dynastian yhteydet eurooppalaisiin toivat uusia tekniikoita Kiinalaiseen maalaustaiteeseen. Kiinalaiset maalarit oppivat käyttämään öljyvärejä luomaan vaikutelman kolmiulotteisuudesta käyttämällä perspektiiviä, valoa ja sävyä. Qing-dynastian aikaisia maalareita olivat esimerkiksi Zhang Weibang, Shen Quan, Ren Bonian ja Zhao Zhiqian. 1900-luvun johtava kukka- ja lintumaalari oli Qi Baishi (1864– 1957). Baishin maalausten yleisimpiä aiheita olivat kalat, katkaravut, ravut ja sammakot. Yu Fei’an (1889– 1959) maalasi puolestaan teoksiaan Song- dynastian tyylillä. Kiinan kansantasavallan perustamisen jälkeen vuonna 1949 maalauksilla ajettiin kommunistisen puolueen propagandaa ja ennen vuotta 1980 lähes kaikki taiteilijat työskentelivät valtiolle. Vasta 1970-luvun kulttuurivallankumouksen loppumisen jälkeen taiteilijat saattoivat alkaa esittää maalauksissaan vapaammin henkilökohtaisia tunteitaan. Lin Fengmian (1900–1991) pyrki luomaan kukka- ja lintumaalauksillaan vaikutelmaa yksinäisyydestä. ==Lähteet== Luokka:Kiinan taide Luokka:Maalaustaide aiheen mukaan
Fiat Chrysler Automobiles

Fiat Chrysler Automobiles (FCA) oli vuonna 2014 perustettu maailman seitsemänneksi suurin autonvalmistaja, joka yhdistyi vuonna 2021 PSA:n kanssa Stellantis-konserniksi. FCA:n syntyessä italialaisen Fiatin sekä Fiatin hankkiman yhdysvaltalaisen Chryslerin omistus siirtyi yhdelle yhtiölle. FCA oli juridisesti alankomaalainen yhtiö, mutta sen pääkonttori sijaitsi Lontoon West Endissä. FCA:n tytäryhtiöitä olivat FCA Italy S.p.A. ja FCA US LLC. FCA Italyn operatiivisia tytäryhtiöitä olivat muun muassa Fiat Automobiles ja Fiat Professional. Toukokuussa 2019 ilmoitettiin FCA:n ja Renaultin yhdistymisestä, jonka myötä olisi syntynyt maailman kolmanneksi suurin autonvalmistaja. Kesäkuussa 2019 FCA kuitenkin vetäytyi suunnitelmistaan yhdistyä Renaultin kanssa. Lokakuussa 2019 ilmoitettiin ensi kertaa FCA:n ja Groupe PSA:n yhdistymisestä. Joulukuussa 2020 EU-komissio hyväksyi FCA:n ja PSA:n yhdistymisen, ja 16. tammikuuta 2021 FCA ja PSA virallisesti fuusioituivat Stellantis-konserniksi. ==Liiketoiminta-alueet== FCA:n liiketoiminta oli jaettu kuuteen alueeseen, joista neljä oli maantieteellistä aluetta: Pohjois- Amerikka (NAFTA), Etelä- ja Keski-Amerikka (LATAM), Aasian–Tyynenmeren alue (APAC) sekä Euroopan–Lähi-idän–Afrikan alue (EMEA). Kaksi muuta liiketoiminta- aluetta olivat Maserati sekä komponentit.Annual Report 2014, s. 42 ==Automerkit== FCA:n omistamat automerkit olivat Abarth, Alfa Romeo, Chrysler, Dodge, Fiat, Fiat Professional, Jeep, Lancia ja Ram Trucks sekä Maserati. FCA oli maailman seitsemänneksi suurin autovalmistaja. Se myi vuonna 2014 yhteensä 4,8 miljoonaa autoa, joista 2,5 miljoonaa Pohjois-Amerikassa. FCA:n osuus henkilöautomarkkinoista oli Pohjois-Amerikassa 12 prosenttia, Euroopassa kuusi prosenttia ja erityisesti Italiassa 28 prosenttia.Annual Report 2014, s. 43–51 == Lähteet == * === Viitteet === == Aiheesta muualla == * Fiat Chrysler Automobiles Group *
Zülfü Livaneli

Ömer Zülfü Livaneli (s. 20. kesäkuuta 1946 Ilgın, TurkkiLast.fm: Zülfü Livaneli last.fm Viitattu 9.4.2015) on turkkilainen kirjailija, runoilija, säveltäjä, laulaja, poliitikko ja ihmisoikeusaktivisti. Hän toimi maansa parlamentissa kansanedustajana Tasavaltalaisen kansanpuolueen (CHP) riveissä vuosina 2002–2007. Hän on tehnyt musiikillista yhteistyötä maansa ulkopuolella muun muassa kreikkalaisen laulajan Maria Farantourin, säveltäjä Mikis Theodorakisin ja amerikkalaisen laulajan Joan Baezin kanssa. Hän on ollut Unescon hyvän tahdon lähettiläänä vuodesta 1996Omer Zülfü Livaneli | United Nations Educational, Scientific and Cultural Organization unesco.org Viitattu 9.4.2015. Hänen kirjojaan on käännetty useille kielille. ==Lähteet== Luokka:Vuonna 1946 syntyneet Luokka:Tasavaltalaisen kansanpuolueen poliitikot Luokka:Turkin suuren kansalliskokouksen jäsenet Luokka:Turkkilaiset kirjailijat Luokka:Turkkilaiset säveltäjät Luokka:Turkkilaiset muusikot Luokka:Elävät henkilöt
Chica Bomb

Chica Bomb on moldovalaismuusikko Dan Bălanin sanoittama ja tuottama kappale, jolla vierailee yhdysvaltalainen laulaja-lauluntekijä Katie DiCicco. Se julkaistiin Bălanin uran toisena singlenä huhtikuussa 2010. ==Kappaleet== Digitaalinen lataus # "Chica Bomb" (UK Radio Edit) - 3:11 # "Chica Bomb" (Extended Version) - 4:20 # "Chica Bomb" (Chew Fu Hurt Locker Fix Extended Mix) - 5:37 # "Chica Bomb" (Buzz Junkies Remix) - 6:08 # "Chica Bomb" (Buzz Junkies Radio Edit) - 3:38 # "Chica Bomb" (Vanotek Remix) - 4:09 ==Listasijoitukset== Listat (2010) Paras Sijoitus Australia (ARIA) 100 Itävalta (Ö3 Austria Top 40) 64 Tšekki (Rádio Top 100) 6 Tanska (Tracklisten) 36 Saksa (Media Control Charts) 37 Unkari (Rádíos Top 40) 8 Puola (Dance Top 50) 7 Slovakia (Rádio Top 100) 35 Iso- Britannia (UK Dance Chart) 7 Iso-Britannia (Britannian singlelista) 44 ==Lähteet== Luokka:Vuoden 2010 kappaleet Luokka:Moldovalaiset musiikkikappaleet
Korean Air Cargon lento 6316

Korean Air Cargon lento 6316 oli Korean Air Cargon reittilento Shanghaista Souliin. Lentoa operoinut rahtilentokone McDonnell Douglas MD-11F (rekisteritunnus HL7373) syöksyi maahan 15. huhtikuuta 1999 Shanghain lähellä Xinzhuangissa pian lentoonlähdön jälkeen. Kone osui siirtotyöläisten asuinrakennukseen, jonka asukkaista viisi kuoli. Lisäksi kaikki kolme miehistön jäsentä kuolivat. Lennon 6316 onnettomuus on kuolonuhrien määrällä mitattuna toiseksi pahin onnettomuus, jossa MD-11 on ollut osallisena. ==Lentokone== Lentoa 6316 operoinut lentokone oli McDonnell Douglas MD-11F -rahtikone (rekisteri HL7373, sarjanumero 48409). Sen voimanlähteenä oli kolme Pratt & Whitney PW4462 -suihkumoottoria. Kone toimitettiin Korean Airille uutena maaliskuussa 1992. Se muutettiin rahtikoneeksi vuonna 1996, minkä jälkeen sitä käytti Korean Air Cargo. ==Onnettomuus== Lento 6316, jonka kyydissä oli 68 tonnia rahtia, lähti lentoon Hongqiaon lentoasemalta pian kello 16 jälkeen. Miehistönä olivat 54-vuotias kapteeni Hong Sung-sil (), 35-vuotias perämies Park Bom-suk () ja 48-vuotias lentoinsinööri Park Byong-ki (). Lentoonlähdön jälkeen he saivat luvan nousta 1 500 metriin (4 900 jalkaa). Kun lentokorkeus oli 1 400 metriä (4 500 jalkaa), perämies vastasi kahdesti väärin kapteenin kysymykseen oikeasta lentokorkeudesta. Hänen mukaansa lennonjohdon antama lentokorkeus oli 1 500 jalkaa (460 metriä) 1 500 metrin sijasta. Niinpä kapteeni luuli koneen olevan 3 000 jalkaa korkeammalla kuin oli tarkoitus. Hän työnsi ohjainta äkisti eteenpäin, jolloin kone alkoi pudota nopeasti. Miehistö menetti koneen hallinnan eikä saanut sitä enää pois syöksystä. Kone syöksyi maahan teollisuusalueella Xinzhuangissa, 10 kilometriä lounaaseen Hongqiaon lentoasemalta. Kolmen miehistön jäsenen lisäksi maahansyöksyssä kuoli kaksi opiskelijaa ja kolme siirtotyöläistä, joiden asuinrakennukseen kone osui. Törmäysvoimat vastasivat magnitudin 1,6 maanjäristystä. ==Tutkinta== 27\. huhtikuuta 1999 alustavissa tutkimuksissa selvisi, ettei todisteita räjähdyksestä tai teknisestä viasta ennen maahansyöksyä löytynyt. Kiinan siviili-ilmailuhallinnon kesäkuussa 2001 tekemissä lisätutkimuksissa turman syyksi todettiin se, että perämies sekoitti annetun lentokorkeuden, 1 500 metriä, 1 500 jalkaan. Tämän perusteella kapteeni teki virheellisen päätöksen korkeuden vähentämisestä. ==Lähteet== Luokka:Shanghain historia Luokka:Lento-onnettomuudet Kiinassa Luokka:Vuoden 1999 lento-onnettomuudet
Eternal Flame

Eternal Flame on yhdysvaltalaisen tyttöbändi The Banglesin kappale heidän vuonna 1988 julkaistulta Everything-studioalbumiltaan. Siitä tuli julkaisunsa jälkeen menestyssingle vuonna 1989. Kappale saavutti singlelistan kärjen yhdeksässä valtiossa, mukaan lukien Australiassa, Alankomaissa, Isossa- Britanniassa ja Yhdysvalloissa. Kappaleen sanoittivat Billy Steinberg ja Tom Kelly sekä The Banglesin Susanna Hoffs. "Eternal Flamellä" sekä "Walk Like an Egyptianilla" The Banglesistä tuli kaikkien aikojen kolmas tyttöbändi, joka on julkaissut useita Yhdysvalloissa listan kärkeen päässeitä kappaleita The Supremesin ja The Shirellesin jälkeen. Single ylsi Suomen virallisen singlelistan sijalle 9. Kappale nousee merkittäväksi kipeiden muistojen symboliksi Iida Rauman romaanissa Hävitys: tapauskertomus, joka voitti Finlandia-palkinnon vuonna 2022. == Lähteet == Luokka:Vuoden 1989 kappaleet Luokka:Yhdysvaltalaiset popkappaleet Luokka:Billboard Hot 100 -listan ykköset
Proterotheriidae

Proterotheriidae on esihistoriallinen Litopterna-lahkoon kuulunut heimo, johon kuului Etelä-Amerikassa eläneitä kavioeläinmäisiä eläimiä. Niitä esiintyi paleoseenikaudelta pleistoseenikaudelle noin 60 miljoonaa–12 000 vuotta sitten.†family Proterotheriidae Ameghino 1887 (eutherian) Fossilworks - Gateway to the Paleobiology Database Heimon sisällä koko vaihteli paljolti. Heimoon kuuluneiden eläinten jalat muistuttivat hevoseläimiä. == Lähteet == Luokka:Meridiungulata Luokka:Pleistoseenin sukupuuttoon kuollut megafauna
Kari Aalto

Kari Aalto (s. 25. toukokuuta 1976 TampereMari Koppinen: PKN:n punkkarit saivat kotimatkalla kuninkaallisen kohtelun: Ykkösluokka, kapteenin tervehdys, lahja henkilökunnalta; Helsingin Sanomat 24.5.2015Noora Jussila: Onnen päivät; Vihreä lanka 19.2.2015) on suomalainen muusikko. Hän oli Pertti Kurikan Nimipäivät -yhtyeen laulaja ja sanoittaja vuodesta 2009 vuoteen 2016. Aalto esiintyy Pertti Kurikan Nimipäivistä tehdyssä dokumenttielokuvassa Kovasikajuttu. Hän toimii Bassoradiossa esitettävän Isäntänä Kari Aalto -keskusteluohjelman vetäjänä.http://www2.ray.fi/fi/ray/ajankohtaista/euroviisupunkkari-kari-aalto- isännöi-taas-basson-ohjelmaa Laulamisen ohella Aalto soittaa rumpuja, bassoa ja kosketinsoittimia. Lisäksi Kari Aalto on tehnyt konemusiikkia Marko Koivun kanssa, esimerkiksi instrumentaalikappale ”Jupiterin kuut” on kuultavissa elokuvassa Vähän kunnioitusta.Elonet - Vähän kunnioitusta Pertti Kurikan Nimipäivät lopetti toimintansa vuoden 2016 lopussa kitaristi Kurikan jäätyä eläkkeelle 60-vuotissyntymäpäivän kunniaksi. Syksyllä 2017 sai ensi-iltansa yhtyeen loppuajoista kertova toinen dokumenttielokuva Tokasikajuttu. Kari on pitänyt omaa kauhuelokuvaraporttiohjelmaa "Karin kauhuohjelma". == Sooloura == Aallon esikoisalbumi Janoinen kulkuri julkaistiin lokakuussa 2017 levymerkillä Kasettipesä. Albumilla vieraili muusikoita yhtyeistä Sehr Schnell, Baardibois, Rikoslaki, Koljosen tiekiista, Ydinperse & Rasva-Räpylä. Aallon Kari Aalto & Rastakarai -reggaeyhtyeen debyyttialbumi "Summer Is Fun Fun Fun" ilmestyi kesällä 2020. Aiemmin levyltä oli julkaistu singlet "Lemmy on menny", "Love And Peace", "Piknikillä" sekä "Saba-daba-duba-daba. == Lähteet == Luokka:Punkmuusikot Luokka:Suomalaiset rocklaulajat Luokka:Suomalaiset säveltäjät Luokka:Suomalaiset sanoittajat Luokka:Pertti Kurikan Nimipäivät Luokka:Vuonna 1976 syntyneet Luokka:Elävät henkilöt
Vaalan kirkko

Vaalan kirkko on arkkitehti Dag Englundin suunnittelema alun perin torniton tiilinen pitkäkirkko, joka rakennettiin Vaalaan vuosina 1960–1961. Kirkkoa laajennettiin arkkitehti Matti Leiberin suunnitelmien mukaan 1988 seurakuntakeskuksen muilla tiloilla ja kellotornilla. Kirkon pinta-ala on 346 neliötä ja istumapaikkoja siellä on 400 hengelle. Alttarilla on puinen risti. Kirkon 14-äänikertaiset urut on valmistanut Kangasalan urkutehdas 1961. Laajennusosassa on seurakuntasali, kirkkoherranvirasto, lapsi- ja nuorisotyön tilat sekä työhuoneita. == Lähteet == Luokka:Vaalan rakennukset ja rakennelmat Luokka:Pohjois-Pohjanmaan kirkkorakennukset Luokka:Suomen kivikirkot
Voghera

Voghera on kaupunki Pohjois-Italiassa Pavian maakunnassa Lombardian alueella. Se on Pojoen eteläpuolisen Oltrepò Pavese alueen tärkein kaupunki. Kaupungin nähtävyyksiä ovat tuomiokirkko Duomo di Voghera sekä Viscontien linna Castello Visconteo.Milano – Sanremo 2015 Antiikin aikana nykyisen Vogheran paikalla sijaitsi Irian kaupunki. == Tunnettuja kaupunkilaisia == * Valentino, muotisuunnittelija * Alberto Arbasino, kirjailija * Giovanni Parisi, nyrkkeilijä == Lähteet == == Aiheesta muualla == Luokka:Pavian maakunnan kunnat
Love You like a Love Song

Love You like a Love Song on yhdysvaltalaisen tuotantotiimi Selena Gomez & the Scenen kappale heidän kolmannelta, When the Sun Goes Down -studioalbumiltaan. Sen julkaisi Hollywood Records digitaalisesti ladattavana singlenä 17. kesäkuuta 2011 sekä Yhdysvaltain CHR-radiokanavilla 17. elokuuta 2011. Kappaleen sanoittivat Antonina Armato sekä Tim James. Sama kaksikko myös tuotti kappaleen nimellä Rock Mafia. Vastaavana sanoittajana toimi Adam Schmalhol sekä vastaavana tuottajana Devrim Karaoglu. Gomezin mukaan kappaleen oli tarkoitettu kuulostavan erilaiselta verrattuna hänen aiempaan musiikilliseen materiaaliinsa. "Love You like a Love Song" on tempoltaan keskitasoinen electropop-kappale eurodiscorytmillä. Kappaleen sanat kertovat rakkaussuhteesta sen ensisijaisessa vaiheessa. "Love You like a Love Song" oli menestys Pohjois-Amerikassa, jossa se saavutti Yhdysvaltain Billboard Hot 100 -listan sijan kaksikymmentäkaksi sekä Canadian Hot 100 -listan sijan kymmenen. Siitä tuli yhtyeen menestynein single Yhdysvalloissa pysyttyään kaikista pisimpään listoilla, myytyään yli kaksi miljoonaa kopiota sekä saavutettuaan Recording Industry Association of American (RIAA) myöntämän tuplaplatinalevyn. Kappale kuitenkin epäonnistui saamaan samanlaista menestystä kansainvälisesti, päästyään monilla listoilla vain viidenkymmenen parhaan joukon huonommalle puolelle. Tästä huolimatta se kuitenkin onnistui pääsemään Belgiassa sijalle neljätoista sekä myymään kultaa Australiassa ja Ruotsissa. Kappaleen "Love You Like a Love Song" musiikkivideon ohjasivat Geremy Jasper ja Georgie Greville. Se sisältää Gomezin esittämässä kappaletta japanilaisessa karaokebaarissa. Video aiheutti kiistaa maalin käytöstä hevosessa; maali osoittautui myöhemmin myrkyttömäksi. Myrkyttömästä maalista sekä Humane societyn valvonnasta huolimatta hevoskohtaukset poistettiin videon lopullisesta versiosta. ==Lähteet== Luokka:Vuoden 2011 kappaleet Luokka:Yhdysvaltalaiset musiikkikappaleet
Mercedes F1 W06 Hybrid

Mercedes F1 W06 Hybrid on Mercedeksen käyttämä Formula 1 -auto kaudella 2015. Autoa ajoivat saksalainen Nico Rosberg sekä hallitseva maailmanmestari brittiläinen Lewis Hamilton. == Yhteenveto == Auto julkistettiin Jerezissä ajetuissa testeissä 1. helmikuuta. Kauden ensimmäisessä kilpailussa Australiassa talli ajoi ylivoimaiseen kaksoisvoittoon. Hamilton ajoi paalulta voittoon Rosbergin sijoittuessa toiseksi. Kilpailussa nähdyn ylivoiman jälkeen sarjan kaupallisia oikeuksia hallinnoiva Bernie Ecclestone sekä Red Bull -talli vaativat, että FIA tasoittaisi kilpailua. Mercedeksen urheilujohtaja Toto Wolff ja Hamilton näkivät vaatimukset epäreiluina. Malesian GP:ssä Mercedeksen auto osoittautui Ferrarin autoa huonommaksi kuumissa olosuhteissa. Hamilton ajoi jälleen paalupaikalle, mutta kilpailussa voittoon nousi Ferrarin Sebastian Vettel. Mercedekset joutuivat tekemään yhden varikkopysähdyksen Vetteliä enemmän ja hävisivät Ferrarille lopulta noin kymmenellä sekunnilla. == Formula 1 -tulokset== Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus Mercedes Mercedes AUS MAL CHN BHR ESP MON CAN AUT GBR HUN BEL ITA SIN JPN RUS USA MEX BRA ABU rowspan="3" 703 rowspan="3" 1. Nico Rosberg 2 3 2 3 1 1 2 1 2 8 2 17† 4 2 Kesk. 2 1 1 1 Lewis Hamilton 1 2 1 1 2 3 1 2 1 6 1 1 Kesk. 1 1 1 2 2 2 == Lähteet == == Aiheesta muualla == Luokka:Mercedeksen Formula 1 -autot Luokka:Autot Formula 1 -kaudella 2015
Lemmensilta

Lemmensilta on Haapajärvellä Ylipään koulun lähellä sijaitseva kevyelle liikenteelle tarkoitettu kaarisilta, joka on valmistunut 1965. Silta ylittää jokiuoman jota pitkin Päijänteen vesistön vedet virtasivat Kalajokeen ja edelleen Pohjanlahteen ennen kuin maankohoaminen muutti vesistön virtaamaan Suomenlahteen noin vuoden 4200 eaa. tienoilla. Ensimmäinen Ylipään koulun oppilaita varten tehty jalankulkusilta paikalle valmistui 1915. Kun kevättulva rikkoi tämän sillan rakennettiin tilalle uusi kaarisilta 1926. Rakennustyössä mukana ollut kirvesmies Jaakko Harmaala antoi sillalle nimen Lemmensilta, koska hänen mukaansa Nyt Ylipään ja Karjalahden poikien ei tartte hukkua riijuureissuilla. Nykyinen silta valmistui vuonna 1965. Lemmensillalla on pidetty useiden vuosien ajan yhteislauluilta Haapajärvi-viikon aikana. Ilmari Luhtasela : Lemmensilta – Ylipään kaunis kaarisilta (Kirjastovirma) Silta romahti itsekseen 23. joulukuuta 2020. Silta oli ollut käyttökiellossa jo ainakin vuoden ajan. Eduskunta oli hieman ennen romahtamista myöntänyt 150 tuhatta euroa vanhan sillan purkamista ja uuden rakentamista varten.https://www.keskipohjanmaa.fi/uutinen/607784 == Lähteet == Luokka:Haapajärven rakennukset ja rakennelmat Luokka:Kevyen liikenteen sillat
Viinijärven kirkko

Viinijärven kirkko on arkkitehti Veikko Larkaksen suunnittelema tiilestä ja puusta 1953 rakennettu torniton pitkäkirkko Liperin Viinijärvellä. Suorakaiteen muotoisessa kirkossa on matalat seinät ja jyrkkälappeinen satulakatto ja se edustaa hyvin 1950-luvun suosittua matalaseinäistä ja katoltaan jyrkkälappeista muotoa, joka jäljittelee keskiaikaisia kivikirkkoja. Erillinen kellotapuli rakennettiin 1960 ja seurakuntatalosiipi 1965. Kirkon pinta-ala on 250 neliötä ja istumapaikkoja siellä on 350 hengelle. Kirkon 13-äänikertaiset urut on valmistanut Urkurakentamo Tuomi 1974. Urkujen fasadi on Matti Tuomen käsialaa, ja se pohjautuu Asko Rautioahon luonnokseen Pieksämäen kaupungin kirkon urkujen julkisivusta, joka ei kuitenkaan toteutunutkaan. Kirkon alttaritaulu on taiteilija Ida Silfverbergin maalaama ja oli alun perin Pälkjärven kirkon alttaritaulu. Pälkjärveltä on kirkkoon saatu myös messukasukka sekä matkaehtoollisvälineistö. Viinijärven kirkko oli myös Viinijärven seurakunnan pääkirkko. Seurakunta irtautui Liperistä 1959, ja liitettiin takaisin Liperin seurakuntaan talousvaikeuksien takia vuonna 1995. Nykyään Viinijärven kirkossa järjestetään kaksi kertaa kuukaudessa jumalanpalvelus, ja kirkolla on erilaista kerho-, piiri- ja musiikkitoimintaa. == Kuvia == Tiedosto:Viinijärvi church 09.JPG|Kellotornin alaosassa on Ruskealan kirkonkello vuodelta 1750. Tiedosto:Viinijärvi church 07.JPG|Kirkon pääovessa on luontoaiheista koristelua. == Lähteet == == Aiheesta muualla == Luokka:Liperin rakennukset ja rakennelmat Luokka:Pohjois-Karjalan kirkkorakennukset
We Run the Night

We Run the Night on australialaisen DJ:n ja tuottajan Havana Brownin kappale. Sen ovat sanoittaneet tuottajakaksikko More Megan Cassie Davis ja Snob Scrilla. Levy-yhtiö Island Records julkaisi kappaleen digitaalisesti ladattavana 29. huhtikuuta 2011. Kyseessä oli Brownin uran esikoissingle. Kappale on mukana EP-levyllä When the Lights Go Out sekä Brownin esikoisalbumilla Flashing Lights. Kappale sai ristiriitaisista positiivisiin vaihtelevia vastaanottoja musiikkikriitikoilta. Se saavutti viidennen sijan ARIA Chartsin singlelistalla, ja Australian Recording Industry Association (ARIA) palkitsi sen kolminkertaisella platinalla. RedOnen kappaleesta tekemä remix, jolla vierailee yhdysvaltalaisräppäri Pitbull, saavutti Yhdysvaltain Billboard Hot 100 -listalla 26. sijan sekä Yhdysvaltain Hot Dance Club Songs -listalla kärjen. Recording Industry Association of America (RIAA) palkitsi kappaleen platinalla tämän myytyä yli miljoona kopiota. Kappaleen remix-versio ylsi singlelistoille myös Kanadassa, Tšekissä, Norjassa ja Slovakiassa. Benn Jae ja Tony Prescott ohjasivat kappaleen musiikkivideon. Sen ensiesitys toteutui Brownin Vevo-kanavalla 11. toukokuuta 2011. RedOnen remix-version musiikkivideo sai ensiesityksensä Vevo-kanavalla 7. maaliskuuta 2012. ==Lähteet== Luokka:Vuoden 2011 kappaleet Luokka:Pitbullin kappaleet Luokka:Australialaiset musiikkikappaleet
Dustin Johnson

Dustin Hunter Johnson (s. 22. kesäkuuta 1984 Columbia, Etelä-Carolina) on yhdysvaltalainen ammattilaisgolfaaja. Johnson aloitti ammattilaisuransa vuonna 2007 ja on nykyisin mukana PGA Tourillahttp://www.pgatour.com/players/player.30925.html . Maailmanrankingissa hän oli ykkösenä helmikuusta 2017 toukokuuhun 2018http://www.owgr.com/Ranking/PlayerProfile.aspx?playerID=12422 . Johnson on saavuttanut urallaan 17 ammattilaisvoittoa, joista 15 on tullut PGA Tourilla. Major-turnauksista hän voitti Yhdysvaltain avoimet vuonna 2016. Britannian avoimissa hän on ollut parhaimmillaan toinen vuonna 2011. Hän oli tuossa turnauksessa lähellä jopa voittoa, mutta viimeisen kierroksen 14. reiällä tullut tuplabogi romutti Johnsonin haaveet ja mestaruus meni Darren ClarkelleInki, Henri: Nouseeko Dustin Johnson huumehelvetistä suurvoittajaksi? Urheilulehti 14/2015, s. 102-103. PGA Championshipissä hän on ollut parhaimmillaan toinen vuonna 2015 ja The Masters Tournamentissä neljäs vuonna 2016. Ryder Cupin joukkueessa Johnson on ollut mukana vuosina 2010, 2012 ja 2016. Johnsonin avopuoliso on entisen NHL-tähden Wayne Gretzkyn tytär Paulina Gretzky. Heillä on vuonna 2015 syntynyt lapsi. Johnson on kärähtänyt urallaan kahdesti kokaiinin käytöstä, vuosina 2012 ja 2014. == Lähteet == Luokka:Yhdysvaltalaiset golfaajat Luokka:Vuonna 1984 syntyneet Luokka:Elävät henkilöt
Novi Ligure

Novi Ligure on kunta Pohjois-Italiassa Piemonten alueella Alessandrian maakunnassa. Se sijaitsee Monferraton alueella, joka on viinituotantoseutua. Kaupungissa on hyvin säilynyt vanhakaupunki, jossa on paljon huviloita, kirkkoja ja palatseja. Novi Liguressa on pyöräilymuseo Museo dei Campionissimi.Milano – Sanremo 2015 ==Aiheesta muualla== ==Lähteet== *
Leo Mäkelä

Leo Mäkelä (s. 16. syyskuuta 1988) on suomalainen curling-pelaaja. Hän edustaa Kisakallio Curling Clubia ja kuuluu myös Aku Kausteen kipparoimaan Suomen curling-maajoukkueeseen, jonka varamiehenä Mäkelä pääosin pelaa. Mäkelä on 174 senttimetriä pitkä ja painaa 80 kilogrammaahttp://www.curling.fi/fi/kilpailut/pelaajat/572. == Ura == Vuonna 2004 curlingin aloittanut Mäkelä on osallistunut urallaan kaksiin MM- kilpailuihin. Parhaimmillaan hän on ollut niissä neljäs, vuonna 2015 Halifaxissahttp://results.worldcurling.org/Person/Details/4521. EM- kilpailuihin hän on osallistunut niin ikään kahdesti. Hän oli myös mukana vuoden 2009 kesäuniversiadeissa, ollen tuolloin kahdeksashttp://www.teamkauste.com/117/Team . SM-kilpailuista Mäkelällä on kaksi kultaa ja yhteensä viisi palkintosijoitusta. == Lähteet == Luokka:Suomalaiset curlingpelaajat Luokka:Vuonna 1988 syntyneet Luokka:Elävät henkilöt
Runaway (U & I)

Runaway (U & I) on ruotsalaisen elektronista musiikkia soittavan tuottajaduo Galantisin kappale. Sen julkaisi Warner Music singlenä 4. lokakuuta 2014. Kappale oli Euroopassa kaupallinen menestys. Se onnistui pääsemään listan kärkeen Alankomaissa ja Belgiassa. Tämän lisäksi se pääsi kahdenkymmenen parhaan joukkoon Australiassa, Norjassa, Puolassa, Suomessa ja Yhdysvalloissa. ==Kappalelista== Digitaalinen lataus # "Runaway (U & I)" - 3:47 Digital remixes # "Runaway (U & I) - Quintino Remix" - 4:45 # "Runaway (U & I) - Ansolo Remix" - 5:16 # "Runaway (U & I) - East & Young Remix" - 4:34 # "Runaway (U & I) - Kaskade Remix" - 5:15 ==Lähteet== Luokka:Vuoden 2014 kappaleet Luokka:Ruotsalaiset musiikkikappaleet
Funkytown

Funkytown on yhdysvaltalaisyhtye Lipps Incin kappale heidän vuonna 1979 julkaistulta Mouth to Mouth-debyyttistudioalbumilta. Se julkaistiin yhtyeen uran toisena singlenä maaliskuussa 1980. Kappaleen on sanoittanut Steven Greenberg. Se sanoitettiin sillä aikaa kun yhtye eli vielä Minneapolisissa, haaveenaan muuttaa New Yorkiin. Kappale pääsi Billboard Hot 100-listalle 29. maaliskuuta 1980 ja vietti 31. toukokuuta lähtien listan kärjessä yhteensä neljä viikkoa. Se oli parhaimmillaan myös Dance-listan soitetuin kappale keväällä 1980. Single piti hallussaan ainutlaatuista ennätystä: se saavutti singlelistan ensimmäisen sijan yhteensä 28 eri valtiossa. Se oli enemmän kuin millään muulla singlellä aina Madonnan "Hung Upin" julkaisuun asti, joka pääsi listan ensimmäiselle sijalle 41 valtiossa vuonna 2005. Se saavutti listan kärjen Yhdysvalloissa, Saksassa, Itävallassa, Sveitsissä, Norjassa, Alankomaissa, Australiassa sekä monissa muissa valtioissa. Kappale saavutti listan toisen sijan Isossa-Britanniassa, Ruotsissa ja Yhdysvaltain R&B-listalla.; Se oli Lipps Incin ainoa single, mikä on päässyt neljänkymmenen parhaan joukkoon. ==Lähteet== Luokka:Vuoden 1979 kappaleet Luokka:Yhdysvaltalaiset musiikkikappaleet Luokka:Billboard Hot 100 -listan ykköset
Viimeiset sanat

Viimeisiksi sanoiksi kutsutaan kuuluisten tai pahamaineisten ihmisten viimeiseksi ennen kuolemaansa lausumia sanoja. Todellisuudessa historiallisten henkilöiden viimeiset sanat ovat usein vähemmän mahtipontisia kuin väitetään. Kuolevat ihmiset kärsivät usein deliriumista, heikentyneestä mielentarkkuudesta, kyvyttömyydestä puhua selkeästi tai jostain näiden kolmen yhdistelmästä, sillä ihmiset lähellä kuolemaa eivät yleensä pysy henkisesti selkeinä. Todelliset lopulliset lausunnot ovat usein lyhyitä tai vaikeasti tulkittavia. Hengityksen heikkeneminen voi rajoittaa äänenvoimakkuutta ja lääkkeet, energian puute, suun kuivuminen ja proteesien puute voivat myös vaikeuttaa kommunikaatiota. Viimeiset sanat ovat yleensä puolisoiden ja lasten nimiä tai banaalisia ilmaisuja, kuten ”äiti” tai yksittäisiä kirosanoja. == Kuuluisia viimeisiä sanoja == * Julius Caesar: ”Et tu, Brute” (Sinäkin Brutukseni) hänen huomatessaan ystävänsä Marcus Brutuksen murhaajiensa joukossa * Keisari Augustus: väitetysti lausutut sanat ”Acta est fabula, nunc plaudite” (Näytelmä on päättynyt, taputtakaa). * Kuningas Kaarle II: ”Älkää antako Nellyn nähdä nälkää.” * Aleksis Kivi: ”Minä elän!” * Irwin Goodman (Antti Hammarberg): ”Kaasu pohjaan, happi loppuu.” *Juice Leskinen: ”Anna viiniä.” *Juha Vainio: ”Ei saa hermostua.” *Topi Sorsakoski: "Nukutaanhan vielä vähän, nukutaanhan." == Lähteet == Luokka:Kuolema Luokka:Lentävät lauseet
HattiWatit (albumi)

HattiWatit on HattiWatit-yhtyeen toinen studiotallenne. Levy julkaistiin 1998 ja se sisältää neljä uutta Hattiwatit -kappaletta.Finna: HattiWatit Levy äänitettiin Hyvinkäällä 19.-21. lokakuuta 1998. == Kappaleet == #Ympäri meni mun ämpäri - (säv. ja san. T. Ahonen) #Rosvo ja poliisi - (säv. ja san. T. Ahonen) #Olen ambulanssi - (säv. Harry Mikkonen & HattiWatit, san. Harry Mikkonen) #Hämä-hämä-häkkimies - (säv. san. T. Ahonen) *Kaikkien kappaleiden sovituksesta vastaa HattiWatit == Kokoonpano == *Timo "Olli" Ohramaa - laulu *Timo " Timppa" Ahonen - kitara, taustalaulu ja syntikka *Jari "Jarkka" Ahonen - basso ja taustalaulu *Raimo "Rampe" Kela - lyömäsoittimet ja ambulanssihuilu == Äänitys / Tuotanto / Kansi == *Äänitys ja miksaus - Seppo Airisto *Tuotanto - HattiWatit Group *Kannen valokuva - Esko Kuokkanen / muu kansitaiteilu T. Ahonen == Lähteet == Luokka:HattiWattien albumit
Richard Edlund

Richard Edlund (s. 6. joulukuuta 1940 Fargo, Pohjois-Dakota) on yhdysvaltalainen elokuvien erikoistehosteteknikko. Hänet on palkittu Oscarilla elokuvista Tähtien sota (1977), Imperiumin vastaisku (1980), Kadonneen aarteen metsästäjät (1981) ja Jedin paluu (1983). Hänen luomiaan tehosteita nähdään myös muun muassa elokuvissa 2010 (1984) ja Ghost – näkymätön rakkaus (1990). Edlund syntyi Pohjois-Dakotan Fargossa ja varttui Minnesotan Fergus Fallsissa. Hän opiskeli USC School of Cinema-Television -oppilaitoksessa Los Angelesissa. Yhdysvaltain laivastossa Edlund oli elokuvatehtävissä, siviilissä raitiovaununkuljettajana ja valokuvaajana kunnes pääsi George Lucasin palvelukseen vuosiksi 1975–1983. Hän oli mukana perustamassa Industrial Light & Magic -yhtiötä, mutta siirtyi vuonna 1983 Douglas Trumbullin Boss Film Corporationiin.Doll, Susan: Edlund, Richard, teoksessa Edlund tunnetaan yhdessä Wayne Kimballin kanssa myös Pignose-nimellä tunnetun pienen, kannettavan kitaravahvistimen suunnittelijana. ==Lähteet== Luokka:Vuonna 1940 syntyneet Luokka:Elävät henkilöt Luokka:Yhdysvaltalaiset elokuvaajat
New Day Rising

__NOTOC__ New Day Rising on suomalaisen rockyhtyeen Von Hertzen Brothersin 6. studioalbumi. Se julkaistiin 20. maaliskuuta 2015 levymerkillä Universal Music. Albumin on tuottanut Garth Richardson, joka on työskennellyt mm. Biffy Clyron ja Rage Against the Machinen kanssa, sekä miksaajana toimi Metallican, Alice in Chainsin ja HIMin levyjä miksannut Randy Staub. Levyn kannen on suunnitellut Samuli Heimonen. Albumi debytoi Suomen virallisen listan sijalla 1. Albumin nimikkosingle "New Day Rising" julkaistiin 21. tammikuuta 2015, ja se ylsi Radiosoittolistan sijalle 48. Kappaleen musiikkivideo julkaistiin 10. helmikuuta 2015. == Kappaleet == Kaikki kappaleet säveltänyt ja sanoittanut Von Hertzen Brothers. # # # # # # # # # # == Kokoonpano == === Yhtye === * Mikko von Hertzen – laulu, kitara * Kie von Hertzen – laulu, kitara * Jonne von Hertzen – laulu, bassokitara * Mikko Kaakkuriniemi – rummut * Juha Kuoppala – kosketinsoitin === Vierailevat muusikot === * Cooper Bearhound – sello (kappaleet 4, 5, 8 ja 10) * Zach Blackstone – tamburiini (kappaleet 5 ja 6) * Diane Baker – alttoviulu (kappaleet 4, 5, 8 ja 10) * Alison Violet – viulu (kappaleet 4, 5, 8 ja 10) * Scott Decker – viulu (kappaleet 4, 5, 8 ja 10) * Mike Crown – huilu – (kappale 10) === Tuotanto === * Gggarth – tuottaja, äänittäjä * Randy Staub – miksaaja * Ben Kaplan – äänittäjä, miksaaja (kappale 10), editoija, kosketinsoitin, musiikkiohjelmointi * John Lindsay – äänittäjä * Zach Blackstone – äänittäjä * Ted Jensen – masteroija * Ville Aleksi Juurikkala – valokuvat * Flavio Cirillo – ääniteknikko * Samuli Heimonen – kansikuva * Kalle Pyyhtinen – design == Arvostelut == * Helsingin Sanomat: Helsingin Sanomat: Levyarvio * Keskisuomalainen: Keskisuomalainen: Levyarvio * Soundi: Von Hertzen Brothers - New Day Rising Viitattu 9.10.2022. * V2.fi: Von Hertzen Brothers : New Day Rising Viitattu 9.10.2022. == Lähteet == == Aiheesta muualla == * New Day Rising discogs.com -sivustolla Luokka:Vuoden 2015 albumit Luokka:Von Hertzen Brothersin albumit
Mustikkalammi

Mustikkalammi on Kanta-Hämeessä Tammelassa oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma- alueella olevaan Turpoonjoen valuma-alueeseen. == Maantiede == Järvi on soikion muotoinen ja sen halkaisija on 130 metriä. Sen pinta-alaksi tulee siten 0,98 hehtaaria. Siihen ei tule ojia eikä siitä lähde laskuojaa. Lampi sijaitsee hiekkamaastossa olevassa painaumassa, joka on soistunut rinteisiin saakka. Rinteen alaosassa kulkee metsäautotie, jonka varrella on järven lähellä kaksi loma-asuntoa. Niille pääsee yhdystieltä 2824. Järvi sijaitsee Karjuharjun eteläpuolella. Harju on osa Kolmatta Salpausselkään kuuluvaa harjujaksoa ja hiekka-aluetta. Alue kuuluu niin sanottuun Perunnummen hiekkamassiiviin, joka on hyvää pohjavesialuetta. Tämä heijastuu järviin ja lampiin, jotka ovat usein kirkasvetisiä. Koska järvi sijaitsee harjun rinteessä ja seutu on täynnä painanteitä, saattaa järvi olla suppa. == Lähteet == Luokka:Turpoonjoen alue Luokka:Tammelan järvet
Rapalan luolat

Rapalan luolat ovat Kangasniemellä Istrualassa Rapalanvuoren selänteen pohjoisosassa sijaitsevat kaksi kallionhalkeamaa. Toinen halkeamista on kiintokallion ja massiivisen irtolohkareen ja toinen halkeama taas on kahden massiivisen irtolohkareen välissä. Jälkimmäisen halkeaman pituus on 20 metriä, syvyys 10 metriä ja pohjan leveys 1–1,5 metriä. Kansanperinteen mukaan läheisen kylän asukkaat ovat asuneet luolissa Ison vihan aikana 1713–1721 vihollista piilossa. Rapalan luolat ja kallio on maanomistajan toivomuksesta poistettu vuonna 2013 virallisten luontokohteiden joukosta. Paikalle vievät opasteet ja polku on poistettu, eikä luolissa olevia rakenteita, kuten portaita, enää huolleta. Luolilla ja kalliolla saa kuitenkin vierailla jokamiehenoikeuden nojalla, mutta luolissa olevat puiset portaat saattavat ajan myötä rapistua vaarallisiksi.Retkipaikka.fi 4.9.2009 : Rapalan luolatSuomen luolaseura 25.9.2013 : Rapalanvuoren luolat poistettu luontokohteiden ja nähtävyyksien joukostaMökkiloki 9.6.2010 : Rapalan kalliot ja luolat == Lähteet == Luokka:Kangasniemi Luokka:Suomen luonnonnähtävyydet Luokka:Suomen luolat
Taggia

Taggia on kunta Pohjois-Italiassa olevassa Imperian maakunnassa Ligurian alueella. Kunta on jakautunut kahteen keskukseen: Argentiinan laakson (Valle Argentina) historialliseen keskukseen Taggiaan sekä Välimeren rannalla olevaan Arma di Taggiaan.Milano – Sanremo 2016 Alueelta on peräisin pienikokoinen Taggiasca-oliivi.Milano – Sanremo 2015 == Lähteet == Luokka:Imperian maakunnan kunnat
Gu Kailai

Gu Kailai (; s. 15. marraskuuta 1958) on kiinalainen entinen laki- ja liikenainen. Vuonna 2012 hänet tuomittiin lievennettyyn kuolemantuomioon brittiläisen liikemies Neil Heywoodin murhasta. Gu tunnetaan myös Kiinan kommunistipuolueen politbyroon entisen jäsenen Bo Xilain vaimona. Bo Xilai pidätettiin vaimonsa tapaan vuonna 2013 ja häntä syytettiin lahjuksista ja vallan väärinkäytöstä. Xilai tuomittiin elinkautiseen vankeuteen. ==Elämäkerta== Gu Kailai syntyi yläluokkaiseen perheeseen ja hänen isänsä kenraali Gu Jingsheng oli tunnettu vallankumouksellinen. Kommunistien noustua valtaan vuonna 1949 Jingshengillä oli valtion virkoja, mutta hänet pidätettiin monien muiden tapaan kulttuurivallankumouksen aikana. Gu Kailai joutui työskentelemään teurastamolla, kunnes saattoi viimein jatkaa lopulta opintojaan. Gu tapasi tulevan miehensä Bo Xilain Liaoningin maakunnassa vuonna 1984 ja pariskunta sai sittemmin yhden pojan. Vuonna 1988 Kailai valmistui lakimieheksi Pekingin yliopistosta ja avasi oman lakitoimistonsa Pekingissä. Kailai on myös kansainvälisen politiikan maisteri ja julkaisi kirjan oikeudenkäynneistä Yhdysvalloissa edustettuaan useita kiinalaisyhtiöitä julkisuutta saaneessa oikeusjutussa. Kun Kailain miehestä Xilaista tuli kommunistisen puolueen johtaja Chongqingissa Kailai sulki toimistonsa vuonna 2007 välttyäkseen väitöksiltä henkilökohtaisesta hyödystä miehensä aseman kautta. Gu Kailain ja hänelle työskennelleen Zhang Xiaojun murhasyytteistä kerrottiin heinäkuussa 2012. Kiinalaisen median mukaan Kailailla oli ollut liikemies Neil Heywoodin kanssa riitaa taloudellisista intresseistä ja että Kailai ja Zhang myrkyttivät Heywoodin tämän uhattua Kailain pojan turvallisuutta. Heywoodin ja taloudellisten intressien tausta ei ole selvinnyt tarkemmin. Gu Kailain oikeudenkäynti alkoi 9. elokuuta 2012. Länsimaailman median edustajia ei päästetty seuraamaan oikeudenkäyntiä. Uutistoimisto Xinhuan mukaan Kailai tunnusti murhan oikeudenkäynnin aikana selittäen syyksi Heywoodin hänen poikaansa vastaan tekemän uhkauksen. 20. elokuuta Kailai sai lievennetyn kuolemantuomion eli vankeutta. Chongqingin poliisipäällikkö Wang Lijun tuomittiin 15-vuoden vankeusrangaistukseen ja hänen tuomiossaan viitattiin hänen toimintaansa Kailain suhteen. Jotkut ulkopuoliset tarkkailijat ovat kyseenalaistaneet virallisen version tapahtumista ja arvelleet murhatuomion ja Kilain miehen syytteiden voineen olla osa poliittista peliä. ==Lähteet== Luokka:Kiinalaiset liikemiehet Luokka:Kiinalaiset murhaajat Luokka:Elinkautisvangit Luokka:Vuonna 1958 syntyneet Luokka:Elävät henkilöt
Jeesuksen pilkkaaminen Raamatussa

Jeesuksen pilkkaaminen Raamatussa on Raamatusta löytyvät tapahtumat, jotka liittyvät Jeesuksen pilkkaamisiin. Uusi testamentti mainitsee, että Jeesusta pilkattiin ristillä. Evankeliumeiden mukaan Jeesus oli ennustanut, että häntä pilkataan, hänen päälleen syljetään, häväistään, ruoskitaan ja hänet ristiinnaulitaan.Matt. 20:19, Mark. 10:34, Luuk 18:32 Uuden testamentin Jeesuksen pilkkaamiset ovat täynnä ironiaa, samalla kun pilkkaaminen keskittyy Jeesuksen profetaalisuuteen ja kuninkaalliseen olemukseen. Kristuksen kärsimyskertomus kertoo Jeesuksen kokemasta väkivallasta ja kärsimyksistä Juudaksen kavalluksesta lähtien ja ennen ristiinnaulitsemista. ==Vanhassa testamentissa== Vanha testamentti sisältää useita profetioita Jeesuksen elämän eri vaiheista, myös kiusauksista ja kärsimyksistä, ja Uudessa testamenttissa näihin profetioihin viitataan joko suoraan tekstin sisällöllä tai joissakin käännöksissä on käytössä viittauksia kulloisenkin jakeen profetaaliseen tai samankaltaiseen edeltävään tekstiin. Jesajan kirjassa viitataan Messiaan kokemaan väkivaltaan ja kidutukseen: Myös Psalmien kirja on kohtia, joiden on tulkittu profeetallisesti viittaavan ristiinnaulitsemisen tapahtumiin:Matt. 27:39, 40, 46, Mark. 15:29, 30, 34, Luuk. 23:37. ==Uudessa testamentissa== Tunnetuimmat kiusaamiseen liittyvät tapahtumat Jeesuksen elämässä lienevät olleen neljänkymmenen päivän erämaavaelluksen aikana kokemat kiusaukset, jolloin Saatana kiusasi Jeesusta siteeraamalla itse Raamattua Jeesukselle, fariseusten syytökset ja juonittelut, Juudaksen suudelma ja myöhemmin koettu väkivalta. ==Lähteet== ==Aiheesta muualla== * * Luokka:Jeesuksen elämä Uuden testamentin mukaan Luokka:Kristuksen kärsimyshistoria
Kalervo Kumpulainen

Kalervo Johannes Kumpulainen (27. lokakuuta 1915 Tohmajärvi – 20. huhtikuuta 1989 Helsinki)Tiedot hautakivessä Malmin hautausmaalla oli suomalainen pappi ja näyttelijä. Hänen ainoa elokuvaroolinsa oli sotilaspastori Edvin Laineen Tuntemattomassa sotilaassa 1955. Varsinaisena työnään Kumpulainen toimi Helsingissä Paavalin seurakunnan pappina. ==Lähteet== Luokka:Suomen evankelis- luterilaisen kirkon papit Luokka:Suomalaiset näyttelijät Luokka:Vuonna 1989 kuolleet Luokka:Vuonna 1915 syntyneet
Eero Taivalsaari

Eero Taivalsaari (7. tammikuuta 1939 Otava, Mikkelin maalaiskunta – 27. maaliskuuta 2015 Helsinki) oli suomalainen toimittaja, kirjailija ja kansalaisaktivisti. Hän oli Näköpiiri-lehden päätoimittaja ja kirjoitti yhteiskunnallisista aiheista runsaasti kriittisiä lehtiartikkeleita ja kantaa ottavia kirjoja. Taivalsaari toimi Ekologisen puolueen Elonkehä-lehden päätoimittajana vuodesta 1995 alkaen.Kivenvieritys 2013. Taivalsaari vastusti 1990-luvulla Suomen EU-jäsenyyttä, koska piti taloudellista kilpailua pienten kansakuntien kohdalta huonona ja koska hän vastusti vapaakauppaa. == Teokset == * Some facts about the Cooperative commission of the metropolitan area of Helsinki päätoim. Eero Taivalsaari. The cooperative commission of the metropolitan area of Helsinki, 1972 – (Pääkaupunkiseudun julkaisusarja. ISSN 0357-1742; 1972,2) * SDP:n jäsenkirja – puolueen tilasta ja kehittämisen vaihtoehdoista, Pekka Aro, Eero Taivalsaari. Munkinseudun sosialidemokraatit : 1974 ISBN 951-99028-5-6 * Uusi yhteiskunta, Otava, 1975 – (Suunta; 26). ISBN 951-1-01939-2 * Lahjottu korruptiotapauksia sekä pohdintaa niiden syistä, seurauksista ja murtamisesta, Jyväskylä ; Gummerus, 1986 ISBN 951-20-2795-X * Lahjottu korruptiotapauksia sekä pohdintaa niiden syistä, seurauksista ja murtamisesta, Kansalaisten yhteistoimintaliike, 1988 ISBN 951-99995-3-1 * Konsensus : johdatus Suomen 1980-luvun historiaan, Porvoo ; WSOY, 1990 ISBN 951-0-16173-X * Näennäinen demokratia, toim. Eero Taivalsaari. Art House, 1991 ISBN 951-884-067-9 * Eurooppa 1992 : mitä yhdentymisestä on tiedettävä?, Tammi, 1991 ISBN 951-30-9897-4 * Hyvä elämä : kirjoituksia arvoista ja elämäntavasta, Tammi, 1992 ISBN 951-31-0090-1 * Suomalainen vaihtoehto EY:lle : tie uuteen hyvinvointivaltioon, Tammi, 1993 ISBN 951-31-0266-1 * EU valitsi Suomen – mitä tämän jälkeen?, Kuva ja sana, 1994 * Mitä EU Suomelle maksaa? Eero Taivalsaari ym. Kuva ja sana, 1994 * Alaston totuus markkinavoimista : kirjoituksia aikamme umpikujasta ja ulospääsyn mahdollisuuksista, Tammi, 1997 ISBN 951-31-1029-X * Sirkuselämää : suomalainen sirkus kautta aikojen, Otava, 2006 ISBN 951-1-20907-8 * Unohdettu viisaus, VS-kustannus, 2010 ISBN 978-952-67391-0-6 * Lumoava Sirkus Finlandia = The enchanting Circus Finlandia / Eero Taivalsaari ; valokuvat = photographs: Kari Nieminen ... et al. ; käännös = translation: Luanne Siliämaa. Mustio : Finncirk, 2011 ISBN 978-952-92-8719-2 == Lähteet == ==Aiheesta muualla== * Tapio Kuosma, Toisinajattelija, Journalisti.fi 21.5.2015 Luokka:Suomalaiset toimittajat Luokka:Suomalaiset tietokirjailijat Luokka:Vuonna 1939 syntyneet Luokka:Vuonna 2015 kuolleet Luokka:Suomalaiset EU-kriitikot
Joe Eszterhas

József A. ”Joe” Eszterhas (s. 23. marraskuuta 1944 Csákánydoroszló, Unkari) on yhdysvaltalainen elokuvakäsikirjoittaja ja kirjailija. Unkarilaisesta Esterházyn aatellissuvusta polveutuva Eszterhas on käsikirjoittanut muun muassa elokuvat K.O.V.A. (ohj. Norman Jewison, 1978), Flashdance (Adrian Lyne, 1983), Soittorasia (Costa-Gavras, 1989) ja Basic Instinct – vaiston varassa (Paul Verhoeven, 1992). Hän on kirjoittanut myös joitakin tietokirjoja sekä omaelämäkerran nimeltä Hollywood Animal. Eszterhas syntyi toisen maailmansodan aikana Unkarissa ja vietti osan lapsuuttaan pakolaisleirillä Itävallassa ennen kuin muutti perheineen siirtolaisina Ohion Clevelandiin.Buckley, Chistopher: Hallelujah Chorus, The New York Times 17.10.2008, viitattu 10.4.2015. Ennen Hollywood-uraansa Eszterhas toimi sanomalehtireportterina kotikaupungissaan sekä vuosina 1971–1974 toimittajana Rolling Stone -lehdessä.Palmer, R. Barton: Eszterhas, Joe, teoksessa Eszterhasin käsikirjoittamat 16 elokuvaa olivat vuoteen 2008 mennessä tuottaneet yhteensä noin miljardi dollaria. 1990-luvun lopulla Eszterhas jätti Hollywoodin, muutti takaisin nuoruutensa Clevelandiin, sairastui kurkunpään syöpään, raitistui ja kiinnostui taas katolisesta uskosta. Hän käsikirjoitti vuonna 2006 ensi-iltansa saaneen unkarilaisen elokuvan Children of Glory (Szabadság, szerelem, ohj. Krisztina Goda).Goldman, Andrew: Joe Eszterhas Sure Cleaned Up, The New York Times Magazine 2.2.2012, viitattu 10.4.2015. == Lähteet == == Aiheesta muualla == * * Luokka:Vuonna 1944 syntyneet Luokka:Yhdysvaltalaiset tietokirjailijat Luokka:Yhdysvaltalaiset elokuvakäsikirjoittajat Luokka:Unkarilaiset elokuvakäsikirjoittajat Luokka:Elävät henkilöt